Zhantas/Cleaned-Kyrgyz_Wikipedia huggingface dataset:
Винни-Пух

thumb|Винни-Пух - White River, Ontario
Винни-Пух (1926) Алан Александр Милндин Винни-Пух тууралуу аңгемелеринин биринчи тому. Андан кийин "Пух бурчундагы үй" жазылган. Китеп Винни-Пух аттуу мамалактын жана анын достору торопой Пиглеттин, такай Эйоренин, үкү Оулдун, коён Рэббиттин окуяларын баяндайт. Кенгуру Канга менен анын уулу Ру китептин кийинки "Канга менен кичинекей Ру токойго барганда Пиглет жуунуп аткан болот" бөлүмүндө кошулат. Жолборс Тиггер чыгарманын уландысы болгон "Пух бурчундагы үй" китебинде кошулат.

Китептин бөлүктөрү мурда жарык көргөн жомоктордон ылайыкташтырылган. Мисалы, биринчи бөлүмү 1925-жылы London Evening News гезитинин жаңы жылдык санына чыккан "Жаман аарылар" аттуу аңгемеден ылайыкташтырылып алынган. Китептин бөлүмдөрүн бири-биринен көз карандысыз түрдө өз алдынча окуганга болот. Алар табиятынан өз алдынча эпизоддук түрдө жазылып, мазмуну бир бөлүмдөн экинчи бөлүмгө уланбайт. 2003-жылы "Винни-Пух" Би-Би-Синин "Эң мыкты 200 китеп" сурамжылоосунда 7-саптан орун алган.

 Сюжети 

 Каармандары 

 Шилтемелер 

Категория:адабият
Категория:Китептер
Категория:1926-жыл
Кан ичкич менен маек

"Кан ичкич менен маек" — америкалык жазуучу Энн Райстын калемине таандык готикалык коркунучтуу кан ичкичтер романы, 1976-жылы басылып чыккан. Райс өзү 1968-жылдардын тегерегинде жазган кыскача аңгемеге негизделген роман өз окуясын кабарчыга айтып берген Луи де Пон дү Лак аттуу кан ичкичке токтолот. Райс романды кичинекей кызы Мишелл көз жумгандан кийин эле жазган. Анын кызы китебиндеги наристе кан ичкичтин жаралышына дем берген. Башында ар кандай сын пикирлердин чордонуна айланса да чыгарманын көптөгөн популярдуу уландылары жарык көрүп, алар "Кан ичкичтин жылнаамасы" деген ат менен белгилүү болгон. Чыгарма тасмага 1994-жылы ылайыкташтырылып, анда Брэд Питт менен Том Круз тартылышкан. Роман комикстерге үч жолу ылайыкташтырылган.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1976-жыл
Кызыл чатыр

"Кызыл чатыр" — Анита Диаманттын романы. Чыгарма 1997-жылы Wyatt Books уюму тарабынан St. Martin's Press басмаканасында басылып чыгарылган. Китеп Жакыптын кызы жана Жусуптун эжеси Динанын окуясы биринчи жактан баяндалат. Ал Библияда кичинекей каарман болгону менен автор анын окуясын өнүктүргөн. Китептин аталышы Жакыптын уруусундагы аялдар турган чатыр менен байланыштуу. Байыркы мыйзамга ылайык, аялдар этек кири келгенде же төрөп жатканда ошол жерге кирип баш калкалашы керек болот. Ал жерде кыз-келиндер энелеринен, эже-сиңдилеринен жана тайэжелеринен өз ара колдоо жана күч-кубат табышат.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1997-жыл
Эжемдин периштеси

"Эжемдин периштеси" — Жоди Пиколттун калемине таандык 2004-жылы жарык көргөн роман. Чыгармада 13 жаштагы Аннанын окуясы баяндалат. Ал ал ак кандан өлгөн аткан эжеси Кейтке бир бөйрөгүн бериши күтүлүп жатканда медициналык эркиндиги үчүн ата-энесин сотко берет.

Ылайыкташтырылышы

New Line Cinema компаниясы "Эжемдин периштесин" тасмага ылайыкташтырып, ага Ник Кассаветис режиссерлук кылган жана тасма 2009-жылы 26-июнда көрүүчүлөргө сунушталган. Анда Саранын ролун Камерон Диас, ал эми Кэмбеллдин ролун Алек Болдуин аткарышкан. Кейт менен Аннанын образдарын Софя Василева менен Эбигейл Бреслин тиешелүү түрдө жаратышкан.

Тасманын аягы өзгөртүлүп, башка окуяларды толугу менен четке кагып, белгилүү бир экинчи даражадагы окуяларга көбүрөөк басым жасалган. Бул Пиколттун каалоосуна каршы болгон.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:2004-жыл
Берүүчү

"Берүүчү" — америкалык Лоис Лоуринин 1993-жылы жарык көргөн өспүрүмдөрдүн дистопиялык романы. Китептеги окуя адегенде утопиялык болуп көрүнгөнү менен бирок бара-бара анын дистопиялык экени ачыкка чыгат. Роман окурмандарды Жонас аттуу 12 жашар баланын окуясына жетелейт. Ал коом кайгы менен жаңжалды "Окшоштукка" айлантуу менен жоюп салып, бул план алардын жашоосундагы эмоционалдык тереңдикти да түп-тамырынан жок кылып салат. Жонас Эс тутумдун кабыл алуучусу кызматты аркалаш үчүн тандалат. Анын милдети "Окшоштукка" чейинки болуп өткөн бардык эс тутумдарды сактап, коомчулук үчүн маанилүү чечим кабыл алыш керек болгон учурда өтмүштөн алынган акылмандыктын негизинде өз кеңешин берип турат. Жонас ага айтылган жаңы сезимдер менен түшүнүктөрдү кабыл алууда кыйынчылыктарга тушугат. Башкы кыйынчылык алардын негизи жакшыбы, жаманбы, же болбосо алардын ортосунда турган нерсеби жана алардын бирин бири-биринен көз карандысыз түрдө алса болобу-жокпу деген ойлор түкшүмөлгө салат. "Коомчулуктун" эч кандай түсү, эс-тутуму, климаты, жер аянты болбойт. Мунун баары жеке инсандыктан тышкары түзүлүштү, тартипти жана чыныгы теңдик сезимин сакташ үчүн жасалат.

"Берүүчү" 1994-жылы "Нүбери" медалын жеңип алып, 2014-жылга карата дүйнө жүзү боюнча 10 миллиондон ашуун нускада сатылган. Австралияда, Канадада, Америка Кошмо Штаттарында китеп көптөгөн орто мектептердеги окуу тизмелерде бар. Бирок ал талаш-тартышка улам-улам жем таштап, Америка китепканага бирикмесинин 1990-жылдардагы эң талашка түшкөн китеп тизмесинин 11-сабынан орун алган. АКШда 2012-жылы жүргүзүлгөн сурамжылоого ылайык, китеп эң мыкты балдар романдарынын ичинен 4-сапка чыккан.

2014-жылы китептин негизинде тасма тартылып, Жефф Брижес, Мерил Стрип жана Брентон Туэйтес башкы ролдорду аткарышкан. Келечектеги окшош доорду сүрөттөгөн мындай китептердин төрттүгү "Гивер квартети" деп аталып, ага "Берүүчүдөн" тышкары "Көктү чогултуу" (2000), "Кабарчы" (2004) жана "Уул" (2012) чыгармалары кирет.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1993-жыл
Категория:Илимий фантастика
Мени эч качан коё бербе

"Мени эч качан коё бербе" –– Жапонияда туулган британиялык жазуучу Казуо Ишигуронун калемине таандык, 2005-жылы жарык көргөн дистопиялык, илимий фантастикалык роман. Чыгарма 2005-жылы "Букер" сыйлыгынын, 2006-жылы "Артур Кларк" сыйлыгынын жана 2005-жылы Улуттук китеп сынчыларынын чөйрөсү сыйлыгынын кыска тизмелерине кирген. Times журналы чыгарманы 2005-жылдын эң мыкты романы деп атап, 1923-жылдан 2005-жылга чейин жарык көргөн "Англис тилиндеги эң мыкты 100 роман" тизмесине кошкон. Ошондой эле, ал 2006-жылы Америка китепкана бирикмесинин "Алекс" сыйлыгына татыган. Марк Романек тарабынан тасмасы тартылып, 2010-жылы жарык көргөн. Ал эми жапон телесериалы 2016-жылы обого чыккан.

 Сюжети 

 Каармандары 

 Шилтемелер 

Категория:Адабият
Категория:Илимий фантастика
Категория:Китептер
Категория:2005-жыл
Чоочун

"Чоочун" (брит. англ. The Outsider, амер. англ. The Stranger) - 1942-жылы жарыкка чыккан француз жазуучу Альбер Камүнун романы. Китептин темасы жана анда чагылдырылган көз караштар Камүнун абсурд жана экзистенциализм философияларынын мисалдары болуп каралат, бирок жазуучу өзү андай пикирге каршы.

Башкы каарман Мерсо, "Түндүк Африкада жашаган француз жараны, жер ортолук деңизинин маданиятынан тажаган адам" деп сүрөттөлгөн камаарабаган француз алжир. Мерсо апасынын тажыясына катышат. Бир нече күндөн кийин досу менен чатакка аралашкан арабты өлтүрөт. Мерсо соттолуп өлүм жазасына өкүм кылынат. Окуя эки бөлүктөн турат - кылмыш жасаганга чейинки жана андан кийинки Мерсонун атынан айтылган эки баяндама.

1955-жылынын январында Камү мындай деп жазган:

Мен романды көптөгөн жыл мурун бүтүрүп мындай таңкалдырган жыйынтыкка келдим: "Биздин коомдо эгерде өз апаңдын тажыясында көз жаш төкпөсөң өлүм жазасына тартылууңдун тобокелдиги жогору".Айтайын деген негизги нерсем, бул китебимдеги каармандын белгиленген тартиптерге баш ийбөөсүнөн улам айыпталганы болот.

Романдын биринчи басылышы 4400 копиядан туруп, ошол заматта эле көп сатып алынган китеп боло алган жок. Ага карабастан, Жан-Поль Сартранын Explication de L'Etranger макаласынын жардамы менен роман жогору баага татыктуу болду. Төрт жолу англис тилине жана көптөгөн башка тилдерге которулуп, бул роман 20-кылымдын классикалык адабияты болуп саналат. "Чоочун" романы Le Monde гезитинин кылымдын 100 китеби тизмесинин арасында эң алгачкы орунга ээ болду.

Роман эки жолу тасмага адаптацияланды: Лучиано Висконтинин "Чоочун" (итал. Lo Straniero, 1967) жана Зеки Демиркубуздун "Тагдыр" (түрк. Yazgı) тасмасы.

 Сюжети 

 Каармандары 

 Шилтемелер 

Категория:Франция адабияты‎
Категория:Китептер
Категория:1942-жыл
Жаш кыздын күндөлүгү

thumb|Анна Франк (1940).
"Жаш кыздын күндөлүгү" же "Анна Франктын күндөлүгү" - фашисттер Нидерландияны баскынчылыгынын астында кармаган мезгилде үй-бүлөсү менен эки жыл качып жүргөн Анна Франктын нидерландиялык тилинде жазган жазуулардын китеби. 1944-жылы Анна Франктын үй-бүлөсү камакка алынып, өзү 1945-жылы Берген-Бельзен лагеринде келте оорусунан каза тапты. А. Франктын күндөлүгүн тапкан Мип Гиз, согуш аяктагандан кийин, үй-бүлөсүнөн жалгыз тирүү калган атасына, Отто Франкка кызынын жазууларын тапшырды. Ошондон кийин күндөлүк 60тан ашык тилде басылып чыкты. 

Китептин алгачкы басылмасы "Башкалка" (нидер. Het Achterhuis) деп аталып чыккан. Бул күндөлүк 1942-жылынын 14-июнунан - 1944-жылынын 1-августуна чейин жазылган жазууларды камтыйт. 1952-жылы англис тилинде, Doubleday & Company (АКШ) жана Valentine Mitchell (Улуу Британия) басмаканаларындан чыкканга чейин эле 1947-жылы Амстердамда жарык көргөн китеп кеңири жайылган атакка ээ болуу. 1955-жылкы "Анна Франктын күндөлүгү" пьесасынын популярдуулугу Франсес Гудрич жана Альберт Хэккет сценаристтердин көңүлүн буруп, күндөлүк 1959-жылы адаптацияланып тасма катары экранга чыкты. Китеп 20-кылымдын эң мыкты китептеринин тизмесине кирген.

Европа бирлигинин автордук укук боюнча эрежесинде, жазуучунун өлүмүнөн 70-жыл өтөндөн кийин, күндөлүктүн 1947-жылы жарыкка чыккан нидерландиялык тилиндеги китебине алынган автордук укук 2016-жылдын 1-январында соңуна чыкты. Ушундан улам китептин оригиналын интернетте окуу мүмкүндүгү пайда болот.

 Сюжети 

 Каармандары 

 Шилтемелер 

Категория:Китептер
Категория:1947-жыл
Түн (чыгарма)

thumb|Холокост (Лодзь, Польша).
"Түн" (англ. Night, 1960) - Холокост өзүнүн туу чокусуна жеткен мезгилде, 1944-1945-жылдары фашисттик Германиянын Аушвиц жана Бухенвальд концентрациондук лагерьлерге атасы менен барган Эли Визельдин турмуштук тажрыйбасы жөнүндөгү чыгарма. 100 беттик аңгемеде, Визель ата-эне менен балдардын ортосундагы мамилеси аркылуу Кудайдын өлүмүн жана адамзатка өскөн жийиркенүүсүн чагылдырып баяндайт. Визель эрте эле атасынын кам көрүүчүсү болот. "Ушул өлүк оордуктан кутулсам... Ошол заматта, өзүмдөн уялдым". Романда баары тескери, ар бир баалулук жокко чыгарылган. "Бул жерде ата, ага, дос деген маани жок," - деп капо (лагерь) айтат. "Ар бири өзү үчүн жашап жалгыз өлөт".

1945-жылынын апрелинде Бухенвальд Америка аскердери менен бошотулганда Визель 16 жашка толгон болот. Ал убакытка чейин атасы токмоктоп сабоодон каза табат. Согуштан кийин ал Парижге кетип, 1954-жылы идиш тилинде өз тажрыйбасын жазган 862 барактуу кол жазмасын бүтүрөт. 245 барактуу "Дүйнө унчукпас калды" (нем. Un di velt hot geshvign, англ. And the World Remained Silent) кол жазмасы Аргентинада басылып чыгат. Жазуучу Франсуа Мориак ага француз басма ээсин табууга жардам берет. Les Éditions de Minuit басмаканасы 1958-жылы 178 барактан турган романды (La Nuit) жарыкка чыгарды, ал эми 1960-жылы Hill & Wang Нү-Йорк басмаканасындан 116 барактуу роман (Night) жарыкка чыгат.

50 жыл өткөндөн кийин китеп 30 тилге которулуп, Холокост адабиятынын пайдубал китеби болуп саналат. Романдын көлөмүнүн канчалыгы мемуар болгону белгисиз. Визель романын аманаты болгонун далилдечү бирок окумушуулар анын апыртмасы бар болгонун айтышат. Адабий сынчы Рут Франклин, идиш тилинен француз тилине которулган муңду текст шедеврга айланганын белгилейт.

Түн, Таң жана Күн үчилтигинин биринчи китеби болгон Түн романы Визильдин Холокост учурунда караңгыдан жарыкка өтүүсүн белгилейт. "Ушул чыгармамда мен окуялардын соңуна келишин көрсөткүм келди", - дейт жазуучу. "Адам, тарых, адабият, дин, Кудай - баары өзүнүн аягына келди. Артта калган эч нерсе жок. Баардыгы кайтадан түн келгени менен башталат".

 Сюжети 

 Каармандары 

 Шилтемелер 

Категория:Адабият
Категория:Китептер
Категория:1960-жыл
Бейиштин чыгыш тарабы

thumb|Бейиштин чыгыш тарабы.
"Бейиштин чыгыш тарабы" (англ. East of Eden) - 1952-жылынын сентябрында жарыкка чыккан, Нобель сыйлыгына ээ болгон Жон Стейнбектин романы. Жазуучунун эң дымактуу деп аталган романы, эки үй-бүлөнүн (Трасктар жана Гамильтондор) жашоо өзгөчөлүктөрүн жана алардын тагдырларынын айкалышуусун сүрөттөйт. Стейнбек бул чыгармасын Том менен Жон (ал учурда 6 жана 4 жашта болгон) эки уулуна арнаган. Жазуучу уулдарына Салинас өрөөндүн кооз жерлерин, үнүн, жытын жана өңүн майда-чүйдөлөрүнө чейин сүрөттөгүсү келди.

Романдагы Гамильтондордун үй-бүлөсү, Стейнбектин таятасы, Самүэль Гамильтондун чыныгы жашоодогу үй-бүлөсүнүн окуясында негизделгени айтылат. Романда жаш Жон Стейнбек экинчи пландагы каарман катары кездешет.

Стейнбектин үчүнчү аялы, жазуучунун бул романды өзүнүн эң мыкты чыгармасы деп эсептегенин айтты. Стейнбек "Бейиштин чыгыш тарабы" чыгармасы жөнүндө өзү мындай пикирде: "Роман менин бир топ кесиптик тажрыйбамды камтыйт". Кошумчалап, "Буга чейин жазган чыгармаларым жөн гана тажрыйба топтош үчүн жазылган" деп далилдейт.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1952-жыл
Холера мезгилиндеги махабат

Холера мезгилиндеги махабат - 1985-жылы Испанияда жарыкка чыккан1985, Колумбия, испан тилинде Oveja Negra, 1985, каттуу ISBN 958-06-0000-7, жана кагаз ISBN 958-06-0001-5 (биринчи басылышы) колумбиялык жазуучу Габриел Гарсиа Маркестин романы. 

Алфред А. Кнопф басмасы китептин англис тилиндеги котормосун 1988-жылы басып чыгарды, ал эми 2007-жылы англис тилиндеги тасма адаптациясы экранга чыкты. Кызыл-Суу кыргыз басмасы китептин кыргыз тилиндеги котормосун 2013 басып чыгардыХолера мезгилиндеги махабат, Артыш: Кызыл-Суу кыргыз басмасы, 2013, ISBN 9787537413695. Бул которуу Эркин Мамбеторозо, Аскар Курман, Ысрайыл Мамажан жана Казыбек Казыбек тарапдан которгон.

Тасма адаптациясы

Стон Убилаж Пиктурес тасманы 3 миллион долларга сатып алып, тасманын жетекчиси катары Майк Нүэллди, сценарист Рональд Харвудду тандады. Тасма 2006-жылынын сентябрында, Колумбиядагы Картахна шаарында тартылып баштаганhttps://www.nytimes.com/2006/12/11/arts/11iht-web.1211newell.3855748.html. 

2007-жылынын 16-ноябрында, эң кооз шаарда тартылган, 50 миллиондук чет өлкөлүк тасма New Line Cinema компаниясы аркылуу экранга чыкты. Гарсиа Маркес, өзүнүн демилгеси боюнча, коңшулаш Барранкилья шаарынан болгон Шакира менен тасмага эки ыр жазуусун макулдашты.

 Каармандары 
Фермина Даза – Флорентино Аризанын сүйүүсүнүн объектиси жана доктор Урбинонун жубайы, өтө кооз жана акылдуу айым.
Флорентино Ариза – Фермина Дазага ашык болгон ишкер.
Доктор Хувенал Урбино – өтө урмат-сыйлуу, бай дарыгер жана Фермина Дазанын күйөөсү.
Лоренсо Даза – Фермина Дазанын атасы, жүк ташуучу; ал Флорентинону жек көрүп, Фермина менен жолугушуусуна тыюу салган. Кийинчерээк анын байлыгын мыйзамсыз иштер менен топтогону белгилүү болот.
Жеремия де Сент-Амур – китептин башында өз жанын кыйган адам; фотограф жана шахматчы.
Теӊеси Эсколастика – Флорентино менен Фермина ортосундагы каттарды жеткирип, алардын алгачкы махабатына жардам берүүгө аракет кылган аял. Бул иши үчүн Лоренсо Даза аны үйдөн кууп жиберген.
Транзито Ариза – Флорентинонун энеси.
Хилдебранда Санчес – Ферминанын тууганы.
Мисс Барбара Линч – Урбинонун көп жылдык үй-бүлөлүк турмушунда жалгыз жолу болгон мамилеси жөнүндө мойнуна алган аял.
Леона Кассиани – Флорентино кийин жетектеген R.C.C. компаниясында алгач Л. XII тайкесинин "жеке жардамчысы" катары ишин баштаган. Бир учурда экөө бири-бирине терең урмат жана, мүмкүн, сүйүү сезимин билдиришет, бирок эч качан чогуу боло алышпайт. Анын Флорентиного карата энелик сүйүүсү анын көчөдөн куткарып, жумуш берген "кайрымдуулугунан" улам пайда болгон.
Диего Самаритано – Фермина менен Флорентино китептин аягында түшкөн дарыя кайыгынын капитаны.
Америка Викунья – 14 жаштагы кыз, китептин акырында окуу үчүн карыларып калган Флорентинонун камкордугуна жиберилет; ал мектепте окуп жүргөндө анын камкорчусу болот.

 Шилтемелер 

Категория:Адабият
Категория:Китептер
Категория:1985-жыл
Кубулуу

"Кубулуу" - 1915-жылы биринчи жолу жарыкка чыккан Франц Кафканын кичинекей аңгемеси.

 Сюжети 

 Каармандары 

Адаптациялары

Тасма

Окуя боюнча бир нече тасма тартылган, алар:
 Ян Немецтин телетасмасы, 1975.
 Каролин Лифтин анимацияланган кыска метраждуу тасма, 1977.
 Жим Годдарддын телетасмасы, 1987.
 Карлос Атанестин кыска метраждуу тасмасы, 1993.
 Валери Фолкиндин толук метраждуу тасмасы, 2002.
 Фран Эстевезтин кыска метражду тасмасы, 2004.
 Крис Суонтондун толук метраждуу тасмасы, 2012.
 Пенчонун кыска метраждуу тасмасы, 2013.

Музыка
 1988-жылы, Филип Гласс беш кыймылдуу Metamorphosis аттуу композицияны жазып аткарган. Кафканын чыгармасына атайын жазылган композиция, аңгеменин аудио китебин жана сахнадагы көрсөтүүлөрдү коштойт.

Сахна жана опера
 1969-жылы Стивен Беркофф аңгеменин сахналык адаптациясын аткарган. Беркофф жазган текст 1983-жылы Брайан Ховарддын Metamorphosis операсынын либреттосунда колдонгон. 1989-жылы, Этель Бэрримор театрында Беркофф өзү адаптациялаган пьесасынын жетекчиси болду, анда Михаил Барышников жана Рене Обержонуа ойноду.
 Вестурпорт (англ. Vesturport) исландиялык театр жана тасма компаниясы менен Lyric Hammersmith тетрынын биргелешкен ишинин үзүрү болгон дагы бир сахналык адаптациясы 2006-жылы көрсөтүлгөн. Анын жетекчиси Гисли Орн Гардарссон жана Дэвид Фарр болгон, ал эми Ник Кейв жана Уаррен Эллис музыкалык коштоону камсыз кылышты. Ал ошондой эле, 2009-жылы дүнөлүк саякатынын алкагында, Сидней театр компаниясында көрсөтүлүп, 2013-жылдын январында Lyric Hammersmith театрында коюлган. Анда Грегор Замзанын ролун Гардарссон аткарган.

 Шилтемелер 

Категория:Адабият
Категория:Китептер
Категория:1915-жыл
Жол бою

thumb|upright|Жол бою.
"Жол бою" - америкалык жазуучу Жек Керуактын романы. Окуя жазуучу жана досторунун АКШдагы саякатында негизделген. Бул роман "Талкаланган муун" (англ. Beat Generation) жана Контрмаданият муунунун согуштан кийинки чыгармасы болуп эсептелинет, анын каармандары джаз, поэзия жана баңгизат колдонуучулардын чөйрөсүндө жашаган болушат. 1957-жылы жарыкка чыккан роман, "Талкаланган" муундун кыймылында катышкан фигураларды камтыйт, алардын ичинде: Уильям С. Берроуз (Картаң Булл Ли), Аллен Гинсберг (Карло Маркс), Нил Кассади (Дин Мориарти), жана Керуарк өзү, баяндоочу катары (Сал Парадайз).

Керуактын Жол бою атындагы экинчи романы 1940-жылдарынын аягында дептерге жазылып түзүлгөн, андан соң 1951-жылынын апрелинде үч жума ичинде рулон кагаз үстүндө басылып чыккан. Ал биринчи жолу 1957-жылы Viking Pressin басмаканасында жарык көргөн. 1957-жылындан бери романдын тасмага адаптациялануусу сунушталып, 2012-жылы, продюсер Фрэнсис Форд Коппола жана режиссер Уолтер Саллестин тасмасы экранга чыгат.

Тасма чыккандан кийин, The New York Times гезити аны "эң мыкты аткарылган, түшүнүктүү жана эң маанилүү болгону Керуак өзү атаган жана башкы сүрөтү болгон "Талкаланган" муун". 1988-жылы Заманбап китепканасы романды англис тилинде жазылган 20-кылымдын эң мыкты 100 китептеринин тизмесине киргизди. Time magazine журналы китепти 1923-2005-жылдар арасындагы англис тилиндеги эң мыкты 100 романдарынын бири деп тандады.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Категория:1957-жыл
Устат менен Маргарита

thumb|upright|Устат менен Маргарита (YMCA Press, 1967).
"Устат менен Маргарита" - 1928-1940-жылдар арасында жазылган, бирок 1967-жылы гана китеп түрүндө чыгарылган Михаил Булгаковдун романы. Окуя азезилдин өтө эле атеисттик Советтер Союзуна баруусуна тиешелүү. Адабият сынчылары бул чыгарманы 20-кылымдын эң мыкты романдарынын бири жана алдынкы орундагы советтик сатирасы деп табышат.

 Сюжети 

 Каармандары 

 Шилтемелер 

Категория:Адабият
Категория:Китептер
Категория:1967-жыл
Батыш майданында жымжырт

thumb|upright|Батыш майданында жымжырт.
"Батыш майданында жымжырт" (англ. All Quiet on the Western Front) - Биринчи дүйнөлүк согуштун немис ардагери Эрих Мария Ремарктын романы. Китепте согуш учурундагы асердердин оор физикалык жана психикалык абалы, жана согуштан кийинки жөнөкөй күнүмдүк турмушка көнө албагандыктары сүрөттөлөт.

Роман 1928-жылынын ноябрь жана декабрь айларында Vossische Zeitung немис гезитинде биринчи жолу жарыкка чыгып, 1929-жылдын январь айынын аягында китеп түрүндө басылып чыккан. Нацисттик Германияда, бул китеп өзүнүн "Кайтуу" (англ. The Road Back, 1930) уландысы менен кошо тыйу салынып өрттөлгөн китептердин бири болгон. Басылып чыгарылгандан кийинки 18 ай ичинде, "Батыш майданында жымжырт" (англ. All Quiet on the Western Front) романы 22 тилде жазылган 2,5 миллион китеби сатылды.

1930-жылы режиссер Лүис Майлстоун тарткан адаптацияланган роман Оскар сыйлыгына ээ болду. 1979-жылы, Делберт Манн романды кайрадан адаптациялап, Ричард Томас жана Эрнест Боргнайн тартылган телевизиондук тасма чыгарган.

 Сюжети 

 Каармандары 

 Шилтемелер 

Категория:Адабият
Категория:Китептер
Категория:1929-жыл
Прериядагы кичинекей үй

thumb|Инглз.
"Прериядагы кичинекей үй" (англ. Little House on the Prairie) - америкалык жазуучу Лаура Инглз Уайлдердин балдарга арналган сериалык романдары. Сюжети жазуучунун 1970-жылдары түндүк Мидуестернде өткөргөн балалык чагында негизделген. Романдын сегизинчи китеби, 1932-1943-жылдар арасыда Harper & Brothers басмаканасындан басылып чыккан, анда жазуучунун жаш кезинде аркасынан Альманзо Уайлдердин жүрүүсү жана балалыгы баяндалат. Тогузунчу романы Уайлдер өлгөндөн кийин, 1971-жылы басылып, "Прериядагы кичинекей үй" сериясына кошулган.

Сериянын үчүнчү китеби да "Прериядагы кичинекей үй" аталышында чыккан. Ал көркөм адабият китептер сериясын, экран жана сахна адаптацияларын, Инглз Уайлдерге тиешелүү биографиялык китептерин, жазуучунун кызы Роуз Уайлдер Лейндин ("Прериядагы кичинекей үй" китептер сериясына жардам берген) кээ бир китептерин, туугандары катышкан бир нече кыска серияларын камтыган Американын медия франшизасына тиешеси бар болуп саналат.

 Сюжети 

 Каармандары 

 Шилтемелер 

Категория:АКШ адабияты
Категория:Китептер
Кадимки христианчылык

"Кадимки христианчылык" - Экинчи дүйнөлүк согуш учурунда Оксфорддо жүргөн С. Лүистин 1941-1944-жылдар арасында Би-би-си радио маектешүүлөрдөн адаптацияланган дин жөнүндөгү китеби. Ал христиандык апологетикасынын классикалык китеби болуп саналат, радио аркылуу берүүлөрдүн көчүрмөлөрү: "Християнчылыкка кайрылуу" (англ. The Case for Christianity, 1942), "Христиандык жүрүм-турум" (англ. Christian Behaviour, 1943) жана "Инсандан тышкары" (англ. Beyond Personality, 1944) үч китепче болуп басылып чыгат. Лүис Би-би-синин диний радио аркылуу берүүлөрүнүн жетекчиси Жеймс Уэлч менен сүйлөшүүгө чакырылып, ошондо ал өзүнүн 1940-жылы жазган "Оорунун көйгөйү" (англ. The Problem of Pain) китебин окуган.

 Өбөлгөсү 

Лүис, англиканизмдин жактоочусу катары Христианчылыктын негизин сүротөөгө ниеттенген. Өзүнүн китебинде, жазуучу билими бар адамдарга жана расмий христиандык теологиянын жаргонунун түпнуска маанисин эстеп сактабаган замандаш интеллектуалдарга, карама-каршылыктарды жаратпастан Христианчылыктын негизги доктриналарын түшүндүрүүгө аракеттенген.

 Сюжети 

 Каармандары 

 Шилтемелер 

Категория:Британия адабияты‎
Категория:Христианчылык
Категория:Китептер
Категория:1952-жыл
Годотту күтүүдө

thumb|"Годотту күтүүдө" (1978).
"Годотту күтүүдө" (Godot (/'ɡɒdoʊ/Кудай-ой) - Сэмүэль Беккеттин пьесасы. Чыгармада Владимир жана Эстрагон аттуу эки каармандын эч келбеген Годот аттуу биринин келишин күтүүдө үч башка каармандар менен жолугуп сүйлөшүүлөрү баяндалат. "Годотту күтүүдө" пьесанын англисче аталышы С. Беккеттин түпнуска француз тилиндеги пьесасынын аталышынын котормосу, англис тилинде бул пьеса "эки акттан турган трагикомедия" (англ. a tragicomedy in two acts) аталышында кездешет.

Чыгарманын француз тилиндеги түпнуска тексти 1948-жылдын 9-октябрынан 1949-жылдын 29-январь айына чейин түзүлгөн. Пьесанын бетачары 1953-жылдын 5-январында Париждеги Théâtre de Babylone театрында өткөрүлгөн. Бул пьесанын англисче вариантынын бетачары 1955-жылы Лондондо өткөрүлгөн. 1990-жылы British Royal National Theatre театрынын сурамжылоосу болюнча, "Годотту күтүүдө" пьесасы "англис тилинде жазылган 20-кылымдын эң маанилүү пьесасы" деп таанылды.

 Сюжети 

 Каармандары 

 Шилтемелер 

Категория:Театр
Категория:1953-жыл